| Medaljeoversikt |
| --- |
| Konkurrerte for Portugals flagg Portugal |
| Friidrett EM i terrengløp |
| Gull | 2010 Albufeira | Lag |
| Gull | 2010 Albufeira | Individuelt |
| Gull | 2009 Dublin | Lag |
| Gull | 2008 Brussel | Lag |
| Sølv | 2008 Brussel | Individuelt |
| Friidrett EM i friidrett |
| Bronse | 2010 Barcelona | 10.000 m |
| Friidrett Universiaden |
| Gull | 2007 Bangkok | 5.000 m |
| Friidrett Ibero-amerikanske mesterskapet i friidrett |
| Bronse | 2010 San Fernando | 1500 m |
| Gull | 2010 San Fernando | 3000 m |
| Gull | 2006 Ponce | 3000 m |
| Gull | 2004 Huelva | 3000 m |
| Bronse | 2004 Huelva | 1500 m |

**Jéssica de Barros Augusto** (født 8. november 1981 i Paris) er en portugisisk mellomdistanseløper, landeveisløper og terrengløper. Hun har EM-medaljer i terrengløp og friidrett, og bor i dag i Braga i Portugal.

Augusto har hatt stor suksess innen terrengløp, med sølv individuelt og gull for lag ved EM i 2008, og nytt laggull i 2009. Hun var den første europeiske-fødte løperen som fullførte i VM i terrengløp 2010, selv om hun kom på 21.-plass totalt. Hun har representert Portugal i tre VM i friidrett, og i Beijing-OL i 2008.

Hun har vunnet medaljer på bane i mindre mesterskap, deriblant gull ved Sommer-Universiaden 2007, og Lusophony Games 2009. I gateløp er hennes største bragd en seier i Great North Run 2009, der hun satte personlig rekord på halvmaraton med tiden 1.09,08. Hun har også vunnet Cursa Bombers, og ble nummer to både ved gateløpene São Silvestre de Lisboa og Great South Run.

Karriere
--------

Augusto starter sin karriere innen terrengløp, og tok hun gull på 2000 meter ved Junior-EM 2000 i Malmö. Hennes første opptreden på bane i VM-sammenheng var på 5000 meter ved VM i friidrett 2005, men hun endte sist i sitt heat. Hun gjorde det bra ved det Ibero-amerikanske mesterskapet, og tok gull på 3000 meter der i både 2004 og 2006. Hun ledet det portugisiske kvinnelaget til laggull ved EM i terrengløp 2006. Året etter deltok hun i friidrett ved Summer-Universiaden 2007, og satte der Universiade-rekord da hun vant 5000 meter på tiden 15.28,78.

Jéssica Augusto ved Golden Spike Ostrava 2010.
Hun ble portugisisk mester i terrengløp i 2008, og tok deretter sølvmedalje ved EM i terrengløp 2008. Hun begynte deretter å konkurrere i hinder på bane, og satte portugisisk rekord i 2008. Hun deltok i to øvelser i Beijing-OL 2008 (5000 m og hinder), men klarte ikke å nå finalen i noen av disse.

Neste sesong fikk hun en fjerdeplass ved EM i terrengløp 2009, 7 sekunder bak bronsemedaljen som gikk til nederlandske Adriënne Herzog, men ledet igjen Portugal til laggull for kvinner. Hun vant 1500 m ved Lusophony Games 2009 i juli, og konkurrerende senere ved VM i friidrett 2009, der hun nådde finalen på 3000 meter hinder, og endte på 11.-plass totalt. Augusto vant Great North Run i 2009, med tiden 1:09:08 på halvmaraton. Hun slo landsmennene Inês Monteiro og Analia Rosa ved Oeiras International Cross Country 2009, og vant gull.

Hun løp 3000 m ved VM i friidrett innendørs 2010, og endte på 8.-plass i finalen. Hun ble nummer 21 ved VM i terrengløp 2010, men ble likevel den raskeste europeiske-fødte løperen i mål. Etter seier i løpet Cursa Bombers på 10 km, med personlig rekord på 32.08, uttalte hun at hun var klar for å forsøke lengre løpsdistanser, som 10.000 meter på bane. Ved det Ibero-amerikanske mesterskapet 2010 vant hun bronse på 1500 m, men hun var misfornøyd med resultatene, til tross en personlig rekord på 4.08,32. Augusto løp også 3000 m, der hun satte mesterskapsrekord på 8.46,59, det raskeste løpet av noen europeer hittil i sesongen. Hun løp inn på ny portugisisk rekord på 9.18,54 på 3000 m hinder senere samme måned, bak Marta Domínguez, i løpet Gran Premio de Andalucía.

Hun satte ny personlig rekord på 5000 meter på Diamond League-stevnet *Meeting Areva* i 2010, og slo sin forrige personlige rekord med over 20 sekunder, da hun løp inn på femteplass med tiden 14.37,07. Ved EM i friidrett 2010 var hun et stykke bak Elvan Abeylegesse på 10.000 meter, som løp inn alene til seier, men hun vant klart bronsemedaljen, hennes første pallplassering på bane på europeisk nivå. I terrengløp vant hun gull ved EM i terrengløp 2010 i Portugal, fem sekunder foran tyrkiske Binnaz Uslu. Portugal vant også lagkonkurransen, med 19 poeng, klart foran Storbritannia som fikk 65 poeng. 

I 2011 fikk hun sølv ved Roma-Ostia halvmaraton, og hun kom hun på 8.-plass ved London Marathon, hennes første maratonløp. I juni fikk hun sølv ved *Österreichischen Frauenlauf*, bak lagvenninnen Ana Dulce Félix. Hun deltok også ved VM i friidrett 2011, der hun kom på 10.-plass på 10.000 meter med tiden 32:06.68. 

Hun vant halvmaratonløpet Meia Maratona do Funchal i Portugal mars 2012, med tiden 1:16.38, og i april kom hun på 8.-plass ved London Marathon, samme plass som året før. I juli fikk hun tredjeplass ved halvmaratonløpet Meia Maratona das Cataratas i Brasil. 

Hun er sammen med Eduardo Carvalho, som er portugisisk landslagskeeper i fotball.

Referanser
----------

1. ↑   World Athletics Database, World Athletics utøver-ID 139750, oppført som Jessica Augusto[Hentet fra Wikidata]
2. ↑   www.ordens.presidencia.pt[Hentet fra Wikidata]
3. ↑  Jéssica Augustos hjemmeside

Eksterne lenker
---------------

* (en) Jéssica Augusto – Olympics.com Rediger på Wikidata

* (en) Jéssica Augusto – Olympic.org Rediger på Wikidata

* (en) Jéssica Augusto – Olympedia Rediger på Wikidata

* (en) Jéssica Augusto – Sports-Reference (OL-resultater – arkivert) Rediger på Wikidata

* (en) Jéssica Augusto – World Athletics Rediger på Wikidata

* (en) Jéssica Augusto – European Athletic Association Rediger på Wikidata

* (en) Jéssica Augusto – Diamond League Rediger på Wikidata

* (en) Jéssica Augusto – Track and Field Statistics Rediger på Wikidata

* (en) Jéssica Augusto – ARRS Rediger på Wikidata
* (pt) Hjemmeside Arkivert 7. februar 2011 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |